Source: http://www.jamijarvi.fi/kunta/paatoksenteko/esityslistat/getfile.php?file=931
Timestamp: 2018-12-17 15:18:53+00:00
Document Index: 26325786

Matched Legal Cases: ['§ 7', '§ 16', '§ 7', '§ 7', '§ 7', '§ 7', '§ 7', '§ 7']

Pidetään RC hotellin kokoushuoneessa maanantaina 13.12.2010
66 § Jämijärven kunnan kaavoituskatsaus 2010 ja kaavoitusohjelma
vuosille 2011-2012
67 § Vuoden 2011 talousarvio ja taloussuunnitelma vuosille 2011-2013
68 § Muutoksia vuoden talousarvioon / PoSa
69 § PoSan palvelusopimuksen toteumaraportti 1.1.-31.10.2010
70 § Talouden toteutuminen ajalla 1.1.-31.10.2010
71 § Muutoksia vuoden 2010 talousarvioon
72 § Ilmoitus- ja mahdollisesti kiireellisenä käsiteltäväksi otettavat asiat
73 § Muut mahdollisesti esille tulevat asiat
Tämän kokouksen tarkastettu pöytäkirja pidetään nähtävänä Jämijärven kunnan virastossa 17.12.2010 kello 9.00 - 11.00.
Jämijärvellä 8.12.2010
Jämijärven kunta KOKOUSKUTSU 8/2010
Kunnanvaltuusto Laatimispäivämäärä: 08.12.2010
Maanantai 13.12.2010 kello 19.00
RC hotellin kokoushuone
66 § JÄMIJÄRVEN KUNNAN KAAVOITUSKATSAUS 2010 JA KAAVOITUSOHJELMA VUOSILLE 2011-2012
67 § VUODEN 2011 TALOUSARVIO JA TALOUSSUNNITELMA VUOSILLE 2011-2013
Ehdotus: Kokouskutsu asialistoineen on julkipantu kunnan ilmoitustaululle 8.12.2010 ja kokouskutsu on julkaistu Pohjois-Satakunta -lehdessä ja Kankaanpään Seutu –lehdessä 9.12.2010. Kokouskutsu asialistoineen on lähetetty kaikille valtuutetuille ja kunnanhallituksen jäsenille 8.12.2010.
Kunnanhallitus 268 § 7.12.2010
Maankäyttö- ja asuntotoimikunta 14 § 16.11.2010
Tutustuttiin ja keskusteltiin aluearkkitehti Ilmari Mattilan laatimasta Jämijärven kunnan kaavoituskatsauksesta v. 2010 ja kaavoitusohjelmasta vuosille 2011- 2012. Kaavoituskatsauksessa ja kaavoitusohjelmassa esitetään nykyisin voimassa olevat kaavat sekä tiedotetaan kuntalaisille vireillä olevista ja vireille tulevista kaavoitushankkeista. Katsaus palvelee maankäyttö- ja rakennuslain edellyttämää julkisuutta ja antaa kuntalaisille mahdollisuuden vaikuttaa kaavoitukseen sen eri vaiheissa.
Erityisesti keskusteltiin Jämijärven rantayleiskaavan tarpeellisuudesta ja kaavan laatimisesta aiheutuvien kustannusten jaosta. Aluearkkitehti arvioi kaavan kokonaiskustannuksiksi 30- 40 000 €. Yleiskaavan laatiminen voitaisiin aloittaa aikaisintaan vuonna 2012.
Päätös: Hyväksyttiin aluearkkitehti Ilmari Mattilan laatima kaavoituskatsaus 2010 ja kaavoitusohjelma vuosille 2011- 2012. Esitetään kunnanhallitukselle, että kaavoituskatsaus v.2010 ja kaavoitusohjelma 2011- 2012 asetetaan nähtäville.
KH 268 §
Kaavoituskatsaus v. 2010 ja kaavoitusohjelma vuosille 2011-2012 on liitteenä nro 268.1.
Ehdotus: Kunnanhallitus hyväksyy maankäyttö- ja asuntotoimikunnan esityksen ja saattaa kaavoituskatsauksen ja kaavoitusohjelman edelleen valtuustolle tiedoksi.
Kunnanhallitus 275 § 7.12.2010
Yt-toimikunta 15 § 7.12.2010
Vuoden 2009 talousarvio toteutuu muilta osin lähes budjetoidusti, mutta Posan kustannukset ovat ”räjähtämässä” käsiin. Ennakkotiedon mukaan todellisten kustannusten kasvu edelliseen vuoteen verrattuna Jämijärven kunnan osalta on +14 – 15 %. Vuodeosaston käytön kasvu ja lasten huostaanottojen lisääntyminen selittävät osan kasvusta. Muilta osin mm. vanhustenhuollon osalta asia on vielä selvittelyn alla.
Vuoden 2009 lopullinen tieto verotuksesta osoittaa -3,3 %:n laskua, kun valtakunnallinen keskiarvo on -0,2 %. Samanaikaisesti yhteisövero kuitenkin kasvoi +14 %, joka vastaa valtakunnan keskitasoa.
Vuoden 2011 investointien painopiste on edelleen tiehankkeissa. Suunnitteluvuosien osalta panostetaan uusien jätevesilinjojen rakentamiseen ja sadevesiviemäreiden uusimiseen. Seudullisen laajakaistahankkeen toteutumiseen on myös varauduttu investointiohjelmassa.
Kunnallisveroprosentti nostettiin vuodelle 2008 19,75 %:iin. Taloussuunnitelmassa on lähdetty siitä, ettei sitä nosteta suunnittelukauden aikana. Kiinteistöverot on pidetty myös entisellään.
Kunnallisverontuotto on laskettu siten, että vuoden 2009 lopulliseen verotukseen verrattuna se on arvioitu seuraavasti
- v. 2010 + 1,1 %
- v. 2011 + 2,0 %
Vuoden 2011 talousarvio ja taloussuunnitelma vuosille 2011-2013 on liitteenä nro 15.1.
Ehdotus: Kunnanhallitus ehdottaa valtuustolle, että valtuusto hyväksyy vuoden 2011 talousarvion ja taloussuunnitelman vuosille 2011-2013 oheisen liitteen 275.1 mukaisesti.
Päätös: Puheenjohtajan avattua keskustelun kunnanhallituksen jäsen Olli Seppälä esitti, että elinkeinotoimen kustannuspaikalta 1130 menokohdasta avustukset vähennettäisiin 30 000 euroa.
Kunnanhallituksen jäsen Kati Mansikkamäki kannatti Olli Seppälän
tekemää esitystä. Puheenjohtajan päätettyä keskustelun em. kohdasta hän totesi, että on tehty esittelijän ehdotuksesta poikkeava kannatettu ehdotus, joten tulee suorittaa äänestys.
Ne jotka kannattavat esittelijän tekemää ehdotusta äänestävät ”JAA” ja ne, jotka kannattavat Olli Seppälän tekemää ja Kati Mansikkamäen kannattamaa ehdotusta äänestävät ”EI”. Äänestys suoritetaan käden nosto äänestyksenä.
Suoritetussa äänestyksessä annettiin 5 JAA-ääntä (Leppihalme, Uusi-Rasi, Jokela, Jokisalo ja Kujansuu) ja 2 EI-ääntä (Seppälä, Mansikkamäki). Puheenjohtaja totesi, että avustusmääräraha pysyy esittelijän esittämän suuruisena.
Puheenjohtajan avattua uudelleen keskustelun kunnanhallituksen jäsen Anneli Kujansuu esittämänä kunnanhallitus hyväksyi yksimielisesti seuraavan muutosehdotuksen:
Maaseutuelinkeinopalvelujen kustannuspaikalta 1140 siirretään
4 000 euroa menokohdasta 4740 toiminta-avustus yhdistyksille menokohtaan 4730 muut avustukset kotitalouksille. Muilta osin kunnanhallitus hyväksyi esittelijän ehdotuksen yksimielisesti.
Kunnanhallitus 276 § 7.12.2010
PoSan palvelusopimuksessa vuodelle 2010 on varattu palvelujen ostoon yhteensä 3 614 292 euroa. Toteuma osoittaa, että tilaukseen varattu määräraha ei tule riittämään vaan se tulee ylittymään huomattavasti. Lopullista tilauksen korotustarvetta ei tällä hetkellä vielä tiedetä, mutta lisämäärärahan osoittaminen jo tässä vaiheessa on kuitenkin tarpeellista.
Lähtökohtana on, että Jämijärven kunnan tilausta korotettaisiin tässä vaiheessa 300 000 eurolla.
Korotus toteutettaisiin seuraavasti:
- talousarviossa on jo nyt suurempi
määrärahavaraus kuin tilaus on + 22 858 euroa
- suoritetaan siirto 21 000 euroa
kustannuspaikalta sosiaalipalvelut 1006
kustannuspaikalle perhepalvelut 1011 + 21 000 euroa
- Lisätään uusi määräraha + 256 142 euroa
Yhteensä 300 000 euroa
Ehdotus: Kunnanhallitus ehdottaa valtuustolle, että valtuusto päättää korottaa PoSalta tilattavien palvelujen määrärahavarauksia seuraavasti:
20 Perhepalvelut 150 000 euroa
40 Vanhuspalvelut 50 000 euroa
50 Erityispalvelut 56 142 euroa
Suorittelujen tilisiirtojen ja talousarviossa olleiden määrärahojen mukaisesti palvelujen ostoon varattu määräraha on tämän jälkeen
3 914 292 euroa.
Kunnanhallitus 278 § 7.12.2010
Liitteenä on PoSan palvelusopimuksen toteumaraportti 1.1.-31.10.2010 sekä syys-lokakuun välinen muutoskehitys.
Liite nro 278.1.
Tasaisen vauhdin mukaan lokakuun lopun toteuman tulisi olla
83,33 %.
Jämijärven kunnan osalta se on:
- Perhepalvelut 154,04 %
- Aikuispalvelut 85,48 %
- Vanhuspalvelut 94,33 %
- Erityispalvelut 94,44 %
- Ympäristöpalvelut 91,43 %
YHTEENSÄ 97,28 % (koko PoSa 88,90 %)
Ehdotus: Kunnanhallitus merkitsee palvelusopimuksen 1.1.-31.10.2010 tiedokseen ja saattaa sen edelleen tiedoksi valtuustolle.
Kunnanhallitus 279 § 7.12.2010
Liitteenä on talouden toteutuminen ajalla 1.1.-31.10.2010.
Liite nro 279.1.
Kunnanhallitus 280 § 7.12.2010
Yleisessä toimistossa on valmisteltu esitys muutoksista vuoden 2010 talousarvioon. Liite nro 280.1.